Борис Младенов-Young
Колеги, млада двойка, бе довела…

chitanka.info

Колеги, млада двойка, бе довела

шест месеци навършило синче,

да се похвали с него пред отдела

и в болницата да го разведе.

Докато аз го галех с умиление,

то дръпна стетоскопа ми с ръце;

„Я, виж го! — рекох — Младо попълнение,

в семейството нов доктор ще расте!“[1]

Настана тишина — неловка, тежка…

Стъписах се. Нима допуснах грешка.

Но моето смущение прочел,

„Не, лекар! — остро възрази баща му —

Не! В никой случай!… През трупа ми само!…

Ала защо не — се засмя — модел!!!“

Сидни, Австралия — 2017 г.

[1] Истински случай ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.